Balladero + Specialisti & Peter DeklevaA
2025-03-07 20:00 (Europe/Paris) | Maribor center / Vojašniški trg 2A, 2000 Maribor
Koncert ob dnevu žena
Že dobro desetletje je Balladero, klavirski kantavtor na slovenski glasbeni sceni, sinonim za ustvarjalca, ki zna presenetiti. Prekaljenega ustvarjalca in žanrskega kameleona, odlikujejo izjemna besedila in jasno izdelan avtorski stil, ki poslušalcu ponuja avtentično, pristno glasbeno izkušnjo, ki je svojevrsten unikum pri nas.
S prodornim vokalom in klavirskimi bravurami začinjene skladbe se gibljejo od udarnih rockovskih rifov do izdelanega indie popa, s pogostimi postajami baladno-srčne intime.

Povezava do originalnega članka

»this is my truth tell me yours«
2025-03-07 20:00 - 23:00 | Maribor center / Mali oder
this is my truth tell me yours je avtorski projekt dramaturginje in pisateljice Jasne Žmak, v katerem se ukvarja s svojim odnosom do umetniškega polja, pri čemer prevprašuje lastne in tuje avtorske pozicije ter odgovornost in tesnobo, ki jih le-te implicirajo. Izhajajoč iz osebne izkušnje iz leta 2011, ko je kot gledalka predstave MandićStroj režiserja Bojana Jablanovca in igralca Marka Mandića zaradi strela z gledališko pištolo dobila tinitus in hiperakuzijo, Žmak v tokratnem ŽmakStroju raziskuje načine, kako umetnost oblikuje realnost, ki jo živimo. Čeprav na videz nepovezani, temi tinitusa in patriarhata postaneta osrednje okostje te predstave, ki deluje na meji med stand-up komedijo in predavanjem. Žmak, ki prvič stopi na oder v vlogi performerke, se ukvarja z vprašanji resnice in reprezentacije, participacije in odgovornosti in nas popelje skozi lastne dramaturške in spolne izkušnje, medtem ko sebi in občinstvu postavlja vprašanja o pomenu in smislu umetniške produkcije v dobi divjega kapitalizma.
Performans je prejel veliko nagradi “Mira Trailović” na mednarodnem beograjskem gledališkem festivalu BITEF 2024.
Predstava je v angleškem jeziku.
26. Mednarodni feministični in kvirovski festival Rdeče zore
Vstopnice:

na dan dogodka: 10 €
dijaki, študenti, upokojenci, samozaposleni v kulturi: 7 €
dnevna vstopnica: 15 €
festivalska vstopnica: 40 €

Rezervacije: info@ziz.si

Povezava do originalnega članka

Utrujene palme / otvoritev razstave
2025-03-08 11:00 | 8a575060-0961-46d6-b86a-22f73eddb501
Utrujene palme je transnacionalni razstavni projekt, prilagojen vsakič novemu prizorišču, kjer je vedno sidran na lokalni ravni.
umetniki in umetnice: Darko Aleksovski, Marko Brecelj, Mateja Bučar, Víctor Cruz & Hugo Portillo, Vadim Fiškin, Metka Krašovec, Edith Payer, Tadej Pogačar, Christina Helena Romirer, Katrin Ströbel, Roswitha Weingrill
V soboto, 8. marca 2025, ob 11.00 v Avditoriju Minoriti odpiramo skupinsko mednarodno razstavo Utrujene palme, transnacionalni projekt, prilagojen vsakič novemu prizorišču. Razstava, ki jo kurirata Markus Waitschacher in Jure Kirbiš in bo na ogled do 10. aprila 2025 poteka na treh prizoriščih: v UGM Kabinetu, Sodnem stolpu in Kripti v Minoritih.
To ni razstava o palmah. Palme smo si izposodili kot simbolno podobo – simbol številnih pomenov. Rastline, ne le palme, že od nekdaj uporabljamo za simbolno sporočanje, zato nosijo političen značaj. Olepšujejo, posplošujejo, zakrivajo in vest operejo na zeleno. Palme na razstavi pa so preprosto utrujene. Utrujene od bremena vseh pričakovanj in projekcij, ki so si jih morale oprtati. Od dejanskih naporov, ki so jim bile izpostavljene. In od neskončnih napačnih interpretacij ter zlorab njihovega habitata. Utrujene palme so simptom utrujene družbe, ki kljub spanju ne najde počitka.
Tokratna edicija Utrujenih palm je nastala v produkciji Umetnostne galerije Maribor. Partnerja projekta sta Kulturna četrt Minoriti in Lutkovno gledališče Maribor.

Povezava do originalnega članka

Skakalki
2025-03-08 17:00 - 18:00 | Maribor center / Mali oder Narodnega doma
Predstava Skakalki občinstvo popelje v svet smučarskih skokov, kjer vladajo športni duh in naelektrena atmosfera.
Predstava z interaktivnimi prijemi ter z glasbenimi vložki popelje občinstvo na pravo pravcato tekmo smučarskih skokov, kjer se spoznajo z različnimi skakalkami.
Vsaka od njih nastopa v svojem značilnem slogu in prinaša svojo edinstveno osebnost na prizorišče.
Skakalke nas opomnijo, da ni pomembno zmagovati, ampak početi to kar imamo radi, skupaj. Složno, strumno in pogumno zmorejo vse. Ena, dve, tri, skupaj dajmo vsi! Na telemark!
26. Mednarodni feministični in kvirovski festival Rdeče zore
Vstopnice:

na dan dogodka: 10 €
dijaki, študenti, upokojenci, samozaposleni v kulturi: 7 €
dnevna vstopnica: 15 €
festivalska vstopnica: 40 €

Rezervacije: info@ziz.si

Povezava do originalnega članka

Alma 15+
2025-03-08 19:00 | Velika dvorana
Popotne skice gospodične A.

Darka Erdelji po motivih življenja Alme Karlin / 50 min

“Po svetu hočem potovati, uživati in gledati … Kar lepega mi podari, listom tem zaupati …” je zapisala gospodična A. ali Alma Karlin, ena največjih popotnic vseh časov. Na osem let dolgo pot se je odpravila sama, z eriko, pisalnim strojem, in z na roke napisanim desetjezičnim slovarjem, ki ga je sama sestavila. “Ni me silila želja po pustolovščini, temveč klic zadane naloge, ki je ni bilo mogoče zavrniti: Pisala bom!”
Alma, Popotne skice gospodične A., je poetična predstava o korakih v neznano in o iskanju življenja v pisani raznolikosti sveta … Pa tudi o pomenu nizanja trenutkov, ki nas opisujejo, nam dajejo širine in globine ter se spreminjajo v spomine. “Vsak človek, ki nam prekriža pot, je naš učitelj, ki nevede ali vede oblikuje naš značaj. Tako lahko svojo dušo primerjamo s potnim listom, v katerem je vsak, ki je kakorkoli posegel v našo usodo, zapustil svoj vizum ali žig. Naj bo močen ali
slaboten, nobeden se popolnoma ne zabriše.”
*Predstavo uvrščamo v sklop In.zgodbe. In.zgodbe so avtorski projekti naših hišnih ustvarjalcev

Nakup kart

Povezava do originalnega članka

VAKUM predstavlja: Zoster in morvern
2025-03-08 20:00 | 8efb5865-9b23-46d1-ad11-e9b141dc9e53
Zoster je Zoster je virus je svoboda. In to je nalezljivo! Večer dveh glasbenih presežkov Zoster in morvern, ki ga bo z vizualnimi “potegavščinami” pospremil “tausendkünstler” Vidrinmož zaključila pa ena in edina Madamdub (!)
Če je post-yu turbokapitalizem stanje duha, so ZOSTER diagnoza, terapija, zdravilo. Tako, kot herpes zoster, ki pri človeku izbruhne zaradi oslabitve organizma, je mostarska skupina Zoster nekje leta 2000 “izbruhnila” kot simptom propadanja družbe in države. Z lucidnimi besedili “..na meji med genialnim in trivialnim..”, jezikolomnimi besednimi igrami in enkratnim zvokom, ki se razteza od reagge/dub, rocka, bluesa pa do elektra, so si prislužili naziv enega najbolj specifičnih in edinstvenih bendov v našem prostoru, ki s svojimi nastopi nikogar ne pustijo ravnodušnega.
Za ogrevanje bodo na oder stopili MORVERN aka nekaj najboljšega, kar je iz Trbovlja posijalo v zadnjih nekaj letih. Iz solo projekta Jana Cizeja, je neverjetno hitro zrastel pravi pravcati all-mojster bend, ki navdušuje s svojo spevnostjo in garažno neposrednostjo.
Skratka – večer dveh glasbenih presežkov, ki ju bo z vizualnimi “potegavščinami” pospremil “tausendkünstler” Vidrinmož zaključila pa ena in edina Madamdub.

Povezava do originalnega članka

Samosvoje
2025-03-08 20:00 - 23:00 | Maribor center / Mali oder Narodnega doma
Pripovedovalke bodo vsaka v svojem slogu pripovedovale o junakinjah, nepodredljivih, upornih, vztrajnih, tistih, ki ne čakajo, da se jim usoda zgodi, ampak jo pogumno in včasih predrzno vzamejo v svoje roke. O ženskah, ki se uveljavljajo na poti, polni transformacij, preizkušenj, težkih nalog in ne vedno srečnih koncev. Za odrasle.
26. Mednarodni feministični in kvirovski festival Rdeče zore
Vstopnice:

Na dan dogodka: 10 €
dijaki, študenti, upokojenci, samozaposleni v kulturi: 7 €
dnevna vstopnica: 15 €
festivalska vstopnica: 40 €

Rezervacije: info@ziz.si

Povezava do originalnega članka

Ženske brez filtra
2025-03-09 17:00 | Maribor center
Komedija
Pet pogumnih žensk na odru razkriva življenje brez olepšav in filtrov. S humorjem, iskrenostjo in kančkom provokacije obravnavajo odnose, staranje, ljubezen, spolno prebujenje ter izzive sodobne ženske.
Ta sveža komedija je namenjena ženskam, ki bi rade povedale več, in moškim, ki si upajo slišati resnico. Pripravite se na smeh do solz in zgodbe brez filtrov – tiste bodo prihranile za Instagram.
Organizator: POPUP Teater
Nakup vstopnic ni mogoč na blagajni Narodnega doma. Za več informacij se obrnite na organizatorja: POPUP Teater.

Povezava do originalnega članka

Janezi
2025-03-10 17:30 - 18:30 | Maribor center / Narodni dom Maribor
Komedija v Narodnem domu

Komedija Janezi prinaša pravo slovensko doživetje z vrhunskimi domačimi komiki: Cene Prevc, Aleš Novak, Uroš Kuzman, Rok Škrlep, Gašper Bergant in Janez Avdić. Ob zvokih potice in vonju Golice boste uživali v smehu, začinjenem s pristno slovensko nostalgijo.
Nakup vstopnic ni mogoč na blagajni Narodnega doma. Za več informacij kontaktirajte organizatorja: POPUP Teater.
Prodaja vstopnic: Eventim.si

Povezava do originalnega članka

Muzejnica
2025-03-11 10:00 - 12:00 | Maribor center / Pokrajinski muzej Maribor
Kulturni dnevnik 2024/2025
Pokrajinski muzej Maribor v svojem programu za Kulturni dnevnik izvaja Muzejnice, ki so interaktivna pedagoška srečanja in nepozabna zabavna doživetja, na katerih otroci spoznavajo različne izbrane teme s pomočjo muzejskih predmetov.
V muzeju si ogledate historično lekarno s prodajnim prostorom, lekarniškim laboratorijem, skladiščem za surovine in originalnimi posodami in predmeti za izdelavo različnih tinktur, mazil, olj in zdravilnih pripravkov. Spoznali boste zanimive zgodbe o starih zdravilih, o vraževerju in prvih zdravilcih, vračih. Na koncu vas čaka prepoznavanje zdravilnih rastlin in priprava zmesi za zeliščno sol s katero si v šoli ali doma začinite kosilo.
Učenci bodo delo nadaljevali z ustvarjalnimi delavnicami v Vetrinjskem dvoru, v katerih bodo izdelali mestni grb.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Knjige in Braillova pisava
2025-03-11 10:00 - 12:00 | Maribor center / Mariborska knjižnica
Kulturni dnevnik 2024/2025
Mariborska knjižnica, Pionirska knjižnica Rotovž, v Kulturnem dnevniku dopolnjuje dejavnost na literarnem področju. Knjižničarji učencem predstavijo delovanje Mariborske knjižnice (na nadomestni lokaciji v trgovskem centru City), seznanijo jih z možnostjo članstva, popeljejo jih med police, polne najrazličnejših knjig za otroke in mladino ter pripovedujejo pravljice in jih popeljejo v povsem nove svetove, znane in domišljijske.
Učenci bodo zatem spoznavali Braillovo pisavo in ustvarjali na to temo v prostorih Vetrinjskega dvora z mentorji Zavoda MARS Maribor.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Večer v živo: Tomislav Kuljiš: Zdravi odnosi
2025-03-11 17:00 - 19:00 | Maribor center
Predavanje Tomislava Kuljiša: Zdravi odnosi za zdravo življenje
»Odnosi so lahko vir naše največje izpolnitve in sreče, a tudi največje bolečine in praznine,« pravi TOMISLAV KULJIŠ, eden vodilnih regijskih strokovnjakov s področja telesne psihoterapije, osebnega razvoja in starševstva. »V prvih odnosih se oblikuje naš um, ki vse življenje kreira odnose z drugimi in s seboj.«
Vabljeni na predavanje, na katerem boste med drugim izvedeli:

kaj iščemo v odnosih?
kje je vir problemov in zakaj ljubezen boli?
zakaj je zgodnji razvoj pomemben za vse življenje?
kako se oblikujejo osnovni tipi osebnosti, ki določajo naše odnose?

Gost govori v hrvaškem jeziku.
V torek, 11. marca

17.00 – 20.00: Predavanje, vprašanja
20.00: Informacije o izobraževalnih programih Tomislava Kuljiša

Cena v predprodaji do preklica
20 € za naročnike Večera
25 € redna cena
Redna cena
25 € za naročnike Večera
30 € redna cena

Povezava do originalnega članka

Matic Majcen: Netflix – kritični pogled
2025-03-11 18:00 | OBRAT
11. 3. 2025 ob 18.00, OBRAT
Cikel Filmski pogled

Matic Majcen: Netflix – kritični pogled

V torek, 11. 3. 2025, te v okviru Cikla Filmski pogled ob 18.00 vabimo v OBRAT, prostor umetnosti in participacije na predavanje Matica Majcna z naslovom Netflix – kritični pogled.

Netflix je v zadnjem desetletju popolnoma spremenil način gledanja filmov. Ljubiteljice in ljubitelji filmov in serij po vsem svetu so do danes že popolnoma sprejeli dejstvo, da je za ceno ene kino vstopnice mogoče dobiti celo kraljestvo filmskih izdelkov in to s pritiskom gumba na daljincu. Ampak po drugi strani pa ima ta prehod k pretočnim ponudnikom tudi daljnosežne posledice. Ne gre samo za grožnjo kinematografskemu načinu predvajanja filmov, gre celo za to, da Netflix postopoma redefinira naše pojmovanje tega, kako nasploh izgledajo filmi in TV serije. V predavanju se bomo poglobili v razvoj in zakulisne prakse tega ponudnika, ki kažejo, da Netflix morda ni nedolžni znanilec nove dobe gledanja filmov, ampak predvsem korporacija, katere prakse moramo vseskozi imeti pod kritičnim drobnogledom.

Pogovor ob predavanju bo vodila dr. Maja Pan.

Matic Majcen

(roj. 1980) je filmski kritik, novinar in urednik. O filmu piše za vrsto slovenskih medijev: za Večer recenzira redni filmski program in poroča s filmskih festivalov v Cannesu, Benetkah in Berlinu, pri reviji Dialogi opravlja delo urednika za področje filma. Doktoriral je z disertacijo o slovenskem poosamosvojitvenem filmu ter je aktiven na področju filmskega izobraževanja, v sklopu česar redno predava v slovenskih šolah in kulturnih ustanovah. Je avtor knjig Slovenski poosamosvojitveni film: institucija in nacionalna identiteta (2015) in Kubrickova Odiseja v vesolju (2018). Leta 2009 je ustanovil projekt Podoba-Glasba, v sklopu katerega se ukvarja z zgodovino in teorijo glasbenega videa, obenem pa vodi tekmovalni program glasbenega videa na Ljubljanskem mednarodnem filmskem festivalu.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo.V ospredju cikla bo raziskovanje, kako avdiovizualna dela in filmsko ustvarjanje na sploh osvetliti iz manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove in film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev ter raziskali možne pristope za zagotavljanje podpore in ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas. Cikel Filmski pogled je nadaljevanje cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, ciklaTeorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

[Kulturni inkubator] Razstava Kiborgov ples
2025-03-11 18:00 - 2025-03-31 16:00 | Kulturni inkubator
MEJA MED KODAMI IN KOSTMI: EKSOSKELETON IN VIRTUALNA MATRICA
KIBORGOV PLES
Torek, 11. marec 2025 // 18:00 // Kulturni inkubator
Mlada avtorica Anika Oder se v Kulturnem inkubatorju predstavlja z razstavo Meja med kodami in kostmi: eksoskeleton in virtualna Matrica. Odprtje razstave bo v razstavišču Kulturnega inkubatorja v torek, 11. marca 2025, ob 18. uri.
Razstava vabi obiskovalce na edinstveno doživetje, kjer se umetnost, tehnologija in človeška domišljija prepletajo v interaktivni simfoniji gibanja in čutov.
Osrednji element razstave je Stelarcov znameniti eksoskelet, ki v virtualni resničnosti oživi kot interaktiven, plesni robot. Ko obiskovalci nadenejo virtualna očala, jih pričaka fascinantna vizualna in zvočna pokrajina, v kateri eksoskelet ne le hodi, temveč tudi pleše z izjemno preciznostjo in gracioznostjo. Robot reagira na gibanje obiskovalcev, kar ustvarja občutek dialoga in so-ustvarjanja med človekom in strojem. Interakcija sega onkraj običajnega opazovanja – obiskovalci lahko preko gest ali zvokov vplivajo na plesne korake in ritmične vzorce eksoskeleta.
Celotna izkušnja je zasnovana kot multisenzorična avantura. Obiskovalci poleg vizualne in interaktivne komponente občutijo tudi vibracije in subtilne zvoke, ki jih proizvaja eksoskelet med premikanjem. Svetlobni učinki in ambientalna glasba dopolnjujejo občutek futurističnega prostora, ki briše meje med človekom in strojem ter raziskuje možnosti nadgrajenega človeškega telesa. Razstava je poklon Stelarcovi viziji razširjanja človeških meja z uporabo tehnologije. Hkrati spodbuja razmišljanje o odnosu med telesom in strojem ter odpira vprašanja o prihodnosti interakcije med umetno inteligenco in človeško izkušnjo. “Kiborgov ples” je več kot razstava – je vstop v svet, kjer se tehnološka inovacija prepleta z umetniško izraženostjo in čutno fascinacijo.

Povezava do originalnega članka

Ožuljeni jezik: Brstenje besed
2025-03-11 19:00 | Maribor center / Vetrinjski dvor, Vetrinjska ulica 30
Večer slam poezije z literarno gostjo Tanjo Božić
Drugi letošnji literarni dogodek iz cikla slamovske poezije Ožuljeni jezik bo potekal v torek, 11. marca 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica, prozaistka in prevajalka Tanja Božić. Prireditev, ki bo letnemu času primerno potekala pod sloganom »Brstenje besed«, bo povezovala performerka in moderatorka Mojca Frim, članica improligaške skupine Banda Ferdamana.
Z literarno gostjo tokratnega dogodka Tanjo Božić, ki bo na prireditvi mariborski publiki predstavila svojo pesniško zbirko z naslovom Vejo po vejo (LUD Literatura, 2024) se bo pogovarjala urednica in moderatorka Ajda Strajnar.

Povezava do originalnega članka

Maribere: Kralj ropotajočih duhov
2025-03-12 19:00 - 21:00 | 2024-04-vetrinjski-dvor-foto-janez-klenovsek-29-scaled-jpg-20250222030005
Naslednje srečanje bomo imeli 12. 3. ob 19. uri v prostoru Freske (1. nadstropje Vetrinjskega dvora). Na srečanju se bomo pogovarjali o knjigi Mihe Mazzinija Kralj ropotajočih duhov.
Miha Mazzini nam v večkrat natisnjenem romanu pripoveduje o dvanajstletnem Egonu, ki odrašča v času socialistične Jugoslavije. Egon si želi imeti normalne najstniške probleme, vendar mu to, zaradi različnih zlorab doma in v šoli, ne uspeva.
Doma živi z nono, ki je preživela prvo svetovno vojno in halucinira duše mrtvih. Egona sili gledati podobe svetnikov in se opravičevati haluciniranim podobam iz prve svetovne vojne. Hkrati ga mama samohranilka zanemarja in mu nalaga krivdo. Mama in nona sta pa povrhu med sabo skregani, kar Egona dodatno bremeni. Egon v šoli ne najde zatočišča, saj tam doživlja spolno zlorabo s strani učitelja. Trenutke umirjenosti išče v zbiranju vinilk, poslušanju glasbe na sposojenem gramofonu in gledanje filmov. Smisel vidi v tem, da bi kupil svoj gramofon, saj bi tako lažje dobil prijatelje ali celo punco. Na poti do gramofona pa ima mnogo ovir.
Miha Mazzini (1961) je slovenski pisatelj, kolumnist, scenarist, režiser in računalnikar. Objavil je več kot 30 proznih del, ki so prevedena v 11 jezikov. Za svoje knjige in filme je prejel več različnih nagrad. Roman Kralj ropotajočih duhov je bil večkrat ponatisnjen in preveden v šest jezikov. Roman je nastal kot nadgradnja scenarija za film Sladke sanje. S to zgodbo se je Mazzini prvič lotil teme svojega odraščanja, ki jo je kasneje raziskoval še v romanih Otroštvo in Osebno.
Dogodki te sezone:

9. 4. 2025 Jon Fosse: Melanholija I
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

Dobrodelni koncert Soroptimist International, Humanitarnega kluba Maribor »ZANJU«
2025-03-12 19:30 - 21:00 | Maribor center / Dvorana Union
Dobrodelni koncert

Dobrodelni koncert Soroptimist International, Humanitarnega kluba Maribor »ZANJU«
Soroptimist International je mednarodno združenje poklicno uspešnih in družbeno aktivnih žensk, ki delujejo na področju izboljšanja človekovih pravic in položaja žensk. Združuje več kot 100.000 članic v 130 državah po vsem svetu.
S svojim delovanjem želimo še naprej pomagati posameznicam in družinam v stiski ter otrokom in starejšim s posebnimi potrebami. Finančno pa bomo podpirali tudi mlade nadarjene glasbenike. Sredstva letošnjega dobrodelnega koncerta bomo namenili dvema izredno nadarjenima mladima glasbenikoma, ki želita svoje znanje izpopolnjevati tudi v tujini.
Cena vstopnice: 20 € (5 € za dijake in študente ob predložitvi izkaznice v Informacijski pisarni Narodnega doma)

Nastopajoči:
Simfonični orkester SNG Maribor
Živa Ploj Peršuh, dirigentka
Mila Imak Fernandez Ostaševski, violina
Blaž Stajnko, basbariton
Organizator: Humanitarni Soroptimist klub Maribor
Koproducent: Narodni dom Maribor

Povezava do originalnega članka

Odprti horizonti #2: HUMANISTI S'PRVE
2025-03-13 10:30 - 12:00 | 274bd6c0-eff6-448d-955c-f55b0f174c89
Dijaki o fenomenu vplivnežev in sledilcev.
Festival humanistike Odprti horizonti je namenjen razpiranju družbeno aktualnih vprašanj, razvoju kritične misli, promociji humanistike in poglobljenega branja. Na dogodku bodo predstavljeni eseji, ki so jih pripravili dijaki pod mentorstvom Mihe Debenaka o fenomenu vplivnežev in sledilcev skozi sociološko-kulturološki vidik in skozi zgodovinski razvoj. Eseje bosta komentirala Tinca Lukan iz Fakultete za računalništvo in informatiko Univerze v Ljubljani in Jure Kirbiš iz Umetnostne galerije Maribor. Dogodek bo moderiral Miha Debenak.

Povezava do originalnega članka

Druženje s TransAkcijo
2025-03-13 16:00 - 19:00 | Kulturni inkubator
Druž v Mariboru
TRANS* PROSTOR
Četrtek, 13. marec 2025 // 16:00-19:00 // Kulturni inkubator
Zavod TransAkcija prihaja v Maribor, kjer bo v četrtek, 13. marca 2025, v Kulturnem inkubatorju druženje lokalnih trans in kvir oseb.
Pop-up druž v MKC Maribor bo združeval družabne igre s pogovorno skupino in se bo osredotočal na praznovanje in krepitev decentraliziranih skupnosti. Na dogodku bo tudi možnost pogovora o tranziciji ali drugih za trans osebe pomembnih temah. Dobrodošla so vsa vprašanja, nanje pa lahko odgovorimo tudi v bolj zasebnem kontekstu.

O zavodu TransAkcija:
Zavod Transfeministična iniciativa TransAkcija je nevladna organizacija, ki deluje za podporo in zavezništvo transspolnih oseb v Sloveniji. Sedež zavoda je v Ljubljani. Poleg mesečnih aktivnosti ponuja tudi podporne storitve za trans osebe ter izobraževalne programe za strokovne javnosti. Zavod TransAkcija si obenem prizadeva za sistemske spremembe v področju človekovih pravic trans in spolno raznolikih oseb v Sloveniji, s poudarkom na ureditvi pravnega priznanja spola in zagotovitvi ustrezne zdravstvene oskrbe transspolnih oseb.
Vabljene_i!

Povezava do originalnega članka

Moja knjiga lepo prosi ...
2025-03-13 17:00 - 2025-03-29 12:00 | Maribor center / Trafika ob Mestnem parku
Razstava spominskih knjig
Spominske knjige so bile še do devetdesetih let priljubljen način izražanja naklonjenosti in prijateljstva, še posebej med osnovnošolci. Vanje so svoje misli zapisovale sošolke in sošolci, učitelji, starši, stari starši, prijatelji, duhovniki …
Spominske knjige so že zdavnaj nadomestile sodobne tehnologije, a v zadnjem času raziskovalci spominskih knjig vse bolj prepoznavajo njihovo resnično vrednost. Spominske knjige so zanimiv vir biografskih podatkov o ljudeh, ki so vanje pisali, podajajo vpogled v kulturno ozadje oziroma miselnost časa, v katerem so vpisovalci pisali in ustvarjali.
Zapise s priljubljenimi izreki, verzi, intimnimi mislimi … so spremljali raznovrstni likovni elementi: risbe, gravure, fino vezeno okrasje, silhuete iz papirja, kodri las, stisnjene rože in natisnjene komercialne podobice.
Najpogostejši likovni motivi so bili girlande, srca in cvetlice, kot so spominčice, vrtnice in nageljni. Spominske knjige so dragoceno pričevanje preteklih dni.

Povezava do originalnega članka

10. Dnevi Arnolda Tovornika 2025
2025-03-13 19:00 - 2025-03-18 00:00 | 4fb05f37-8152-46a2-ae80-6cf2f41404ad
Od 13. marca 2025 do 18. marca 2025 vas prisrčno vabimo v selniški Hram kulture Arnolda Tovornika
Spoštovani ljubitelji kulture in gledališča, z velikim ponosom in veseljem vas pozdravljamo na 10. Dnevih Arnolda Tovornika, ki letos obeležujejo pomemben jubilej. Desetletje umetniškega ustvarjanja, gledaliških presežkov in nepozabnih trenutkov nas je pripeljalo do te posebne izvedbe, ki nosi še večjo težo in pomen. Ko smo pred desetimi leti zasnovali te dneve, smo si želeli ustvariti prostor, kjer bi se lahko prepletali umetnost, kultura in dediščina Arnolda Tovornika. Danes lahko s ponosom rečemo, da so Dnevi Arnolda Tovornika postali nepogrešljivi del kulturnega dogajanja, ki vsako leto pritegne številne ustvarjalce in ljubitelje gledališča. Letošnja jubilejna izvedba prinaša še bogatejši program, poln izjemnih predstav, ki odsevajo duh umetnosti, strasti in predanosti gledališki umetnosti. Ponosni smo, da lahko skupaj z vami praznujemo to izjemno desetletno pot in se veselimo prihodnjih izzivov ter novih zgodb, ki jih bomo ustvarili skupaj.

Povezava do originalnega članka

Sokijev Masterclass
2025-03-13 20:00 - 22:00 | Maribor center / Narodni dom Maribor
Lars Ulrich, ikona svetovnega bobnanja in soustanovitelj legendarne skupine Metallica, praznuje 40-letnico sodelovanja z japonsko znamko TAMA. Ob tej izjemni priložnosti so pri znamki v sodelovanju z Larsom zasnovali izjemno omejeno serijo bobnarskih kompletov, identičnih tistim, ki jih Lars uporablja na svetovni turneji za najnovejši album 72 Seasons.
Na svetu obstaja zgolj 78 takšnih kompletov – Lars jih ima šest, 72 pa jih je šlo med izbrane glasbenike po vsem svetu. Med prejemniki tega ekskluzivnega bobnarskega kompleta je tudi Marko Soršak – Soki, priznani slovenski bobnar, ambasador znamke TAMA od leta 2005 in velik oboževalec Metallice.
Sokijev Masterclass / Bobnarska klinika – Dogodki za navdih: glasba, izobraževanje in dobrodelnost
Ob tej pomembni obletnici bo v 2025 organziranih več aktivnosti.
Prvi masterclass bo vključeval:

Pogovorni in zabavni del: Soki bo delil svojo zgodbo z Metallico in bobni TAMA ter svoje izkušnje z igranjem na legendarnih bobnih.
Glasbeni del: Izvedba največjih uspešnic Metallice v sodelovanju z gostujočimi glasbeniki.
Praktični del: Obiskovalci bodo lahko od blizu spoznali Larsov komplet in ga tudi preizkusili.

Uspešnice Metallice bodo odigrali znameniti slovenski glasbeniki:

Jani Hace (Siddharta), bas kitara;
Bor Zuljan (Šank Rock), kitara;
Gregor Jančič (Happy ‘Ol McWeasel), vokal;
Marko Soršak Soki (Elvis Jackson), bobni.

Povezava do originalnega članka

Likovna semena
2025-03-14 10:00 - 2025-03-28 15:00 | Maribor center / Razstavišče Vetrinjski
Razstava Likovna semena odraža bogastvo in raznolikost otroške likovne ustvarjalnosti. Razstavljeni izdelki vedno znova presenečajo s svojo dodelanostjo in dovršenostjo individualnega likovnega izraza ter s svežimi in ustvarjalnimi pristopi.
Društvo likovnih pedagogov Pedagoški liki in Društvo Mars vabita na že 3. letno pregledno razstavo otroškega likovnega ustvarjanja v vzhodni Sloveniji.
Namen razstave je spodbuditi mlade ustvarjalce in ustvarjalke ter njihove mentorje in mentorice k predstavitvi otroških likovnih del v galerijskem prostoru, reflektirati stanje likovne pedagogike v vzhodni Sloveniji ter izmenjati znanje in izkušnje ob primerih dobrih praks.
Razstava Likovna semena je vsakoleten dogodek, ki odraža bogastvo in raznolikost otroške likovne ustvarjalnosti. Razstavljeni otroški izdelki vedno znova presenečajo s svojo dodelanostjo in dovršenostjo individualnega likovnega izraza ter s svežimi in ustvarjalnimi pristopi, ki jih mladi prinašajo v svet likovnega ustvarjanja pod mentorstvom svojih učiteljev in mentorjev.
Obisk razstave je priložnost za uvid v raznolike likovne rešitve, s katerimi otroci izražajo svoje misli, čustva in doživljanja. Je priložnost za družine, da se povežejo z ustvarjalnimi svetovi svojih otrok in spodbudijo nadaljnje raziskovanje umetnosti. In je priložnost za izkazovanje podpore mladim, talentiranim ustvarjalcem. Vabimo vse, ki cenite moč otroške domišljije in ustvarjalnosti, da nas obiščete.
Povezava do originalnega članka

Netopir Kazimir 3+
2025-03-14 17:00 | Velika dvorana
Svetlana Makarovič / 35 min

Mali netopir Kazimir staršema in drugim netopirjem nenehno postavlja vprašanja ter tako ves čas kazi mir. Glavno vprašanje, ki mu ne da miru, je, kdo ali kaj pravzaprav je: miš ali ptič ali … Ker mu nihče ne zna odgovoriti, gre najprej povprašat miši. Miši se ne morejo zediniti; bega jih, ker ima Kazimir krila … Miši pa kril nikoli niso imele. Zato ga pošljejo k ptičem, naj njih povpraša, kako je z njim. In sova mu zabrusi, da je le navadna miš, ki leti. Ker ne dobi odgovora niti pri miših
niti pri ptičih, se Kazimir razočaran in utrujen od poti odpravi nazaj domov. Na poti gre mimo pokopališča. Tam zagleda kip angela … Vpraša vrabca, kaj oziroma kdo je tisti mali človek s perutmi oziroma prhutmi. Angel, človeški angel je to, mu odgovori vrabec. In tako Kazimir pride do spoznanja: netopirji so mišji angeli!
Predstava je primerna tudi za prvo triado OŠ

Nakup kart

Povezava do originalnega članka

Umetniki za umetniško izobraževanje: zaključna razstava
2025-03-14 18:00 | OBRAT
14. 3. 2025 ob 18.00, OBRAT
Umetniki za umetniško izobraževanje: zaključna razstava
V petek, 14. 3. 2025, te ob 18.00 vabimo v OBRAT, prostor umetnosti in participacije na zaključno razstavo umetniških del, ki v zadnjih dveh tednih nastajajo izpod rok 20 dijakov_inj iz Pule in Zadra.

Vlogo mentoric in mentorja ustvarjalnih delavnic so v letošnjem letu prevzele_i:
– filmska animatorka, intermedijska umetnica Asja Trost, ki izvaja delavnico sitotiska in ulične umetnosti,
– stop animator in režiser Miloš Tomić, ki izvaja delavnico stop animacije,
– vizualna umetnica Metka Zupančič, ki izvaja delavnico angažiranega kolaža,
– kiparka in oblikovalka gline Manja Fürst, ki izvaja delavnico izdelovanja keramike.

Na ogled bodo dela narejena v tehnikah stop animacije, sitotiska, kolaža in keramike.

Projekt Umetniki za umetniško izobraževanje je sofinanciran iz programa Erasmus+ in Urada RS za mladino.

Povezava do originalnega članka

Odprti horizonti #2: Okrogla miza na šahovnici
2025-03-14 18:00 - 20:30 | odprti-korizonti
Festival humanistike Odprti horizonti je namenjen razpiranju družbeno aktualnih vprašanj, razvoju kritične misli, promociji humanistike in poglobljenega branja.
Druga festivalska edicija tematizira fenomen vplivnežev in sledilcev, ki ga bodo osrednji gostje festivala na svež in sproščen, a hkrati argumentiran način osvetlili z različnih perspektiv.
Gostje festivala: Matjaž Ezgeta, Pia Prezelj, Manca G. Renko, Boris Vezjak.
Na dogodku bomo podelili hevreko, priznanje za prispevek k promociji humanistike.
Pogovor o festivalski temi z gosti in publiko bo moderiral Igor Černe. Glasba: Gorazd Strlič, violončelo

Povezava do originalnega članka

Interstellar Bungalow (AUT) v Vetrinjcu
2025-03-14 20:00 - 23:00 | Maribor center / Vetrinjc – BarCoda
Lo-fi pop s kavča!
Lo-fi pop s kavča! Gladke melodije, lahkotna, delno nadrealistična besedila in indie-rockovske harmonije na kitarski podlagi. Rezultat so slogovno raznolike, melodične, optimistične pesmi v slogu „naredi sam“.
Interstellar Bungalow so Matteo Sattler (Robotra), Selina Galka (OXYJANE, Viosphere) in Thomas Hammer (Cryptic Commands, Robotra) iz Gradca.
Vstop je prost, prispevki dobrodošli.

Povezava do originalnega članka

JIM BLACK & THE SHRIMPS
2025-03-14 20:30 - 22:30 | Maribor center / Mali oder Narodnega doma
Jazz v Narodnem domu, Mali oder
Newyorški veteran Jim Black je verjetno eden ključnih in najbolj iskanih bobnarjev našega časa. Od Laurie Anderson, preko Dave Douglasa, Tima Berna, Lee Konitza, do Johna Zorna: seznam glasbenikov s katerimi je snemal ali igral je dobesedno neskončen.
Super-energičen slog igranja in nadvse zabaven izraz med igro sta njegova zaščitna znaka. Duhovito poimenovana skupina »rakcev« pa predstavlja nekatere najboljše berlinske jazziste s prekipevajočo energijo. Najbolje jih opiše kar Jim Black: »počutil sem se glasbeno nemiren, potreboval sem nove izzive.
Pojavila se je potreba, podobna tisti, ki jo posameznik najde v ekstremnem športu ali morda tisti energiji, ki jo sprošča vznemirjenje ob vožnji divjega športnega avtomobila … Tako sem ustvaril skupino, ki odraža to nujnost in energijo.«
Asger Nissen – altovski saksofon Julius Gawlik – tenorski saksofon Felix Henkelhausen – kontrabas Jim Black – bobni

Povezava do originalnega članka

GRAJSKI VRTOVI IN OBEDI
2025-03-15 10:00 | 2aee31b9-4367-490c-ac09-f81a7f0157d2
Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih.Izven zelenjavnih gredic naših vrtov uspevajo pleveli in cvetlice, s katerimi si lahko vitaminsko in energijsko popestrimo vsakdanje obroke. Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih. Na prvem srečanju, ki po vrtnarskem koledarju Karla Foesterja, slavnega nemškega vrtnarja, sodi v predpomlad, bomo z užitnimi pleveli pripravili jajčno omleto in si skuhali zeliščni čaj.
(Grajska kavarna, vhod s Trga svobode)
* plačljiv program, cena delavnice je 15,00 € po udeležencu, predhodne prijave na: museum@museum-mb.si ali 02 228 35 51, omejeno število udeležencev, prijave do 13. 3. 2025 oz. do zapolnitve prostih mest

Povezava do originalnega članka

GRAJSKI VRTOVI IN OBEDI - ustvarjalna delavnica
2025-03-15 10:00 - 12:00 | Maribor center / Pokrajinski muzej Maribor (Grajska 2, Maribor)
GRAJSKI VRTOVI IN OBEDI – ustvarjalna delavnica
